text: Borgmester: Stadig sløvt i små byer
  13 april 2015 kl. 08.01
  2014 har medført et boligboom i Varde Kommune. Men selvom det er rigtig gode nyheder, så mangler de små byer i kommunen stadig at følge trop, siger borgmester Erik Buhl Nielsen (V).
  - Det er gode nyheder på sådan en mandag morgen, siger borgmester i Varde Kommune, Erik Buhl Nielsen til TV SYD efter at nye tal kan afsløre et boom i antallet af solgte huse i Varde i 2014.
  Men selvom antallet af solgte huse sidste år steg med mere end 33 procent i kommunen, så er man endnu ikke i mål. De mindste byer i kommunen har stadig store problemer med at få solgt huse.
  - Vi vil løbe ministerierne på dørene, så vi også kan få gang i de allermindste byer i vores landsogn, hvor vi stadig har udfordringer, siger Erik Buhl Nielsen til TV SYD.
  Hør Erik Buhl Nielsens reaktion i klippet herunder. (Varighed: 33 sekunder)
  